Oficiālais Vēstnesis L 336 , 30/12/2000 Lpp. 0072 - 0074



Komisijas Regula (EK) Nr. 2908/2000 (2000. gada 29. decembris), ar kuru groza I un II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos (Dokuments attiecas uz EEZ) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu atlieku maksimāli pieļaujamo daudzumu noteikšanai dzīvnieku izcelsmes pārtikas produktos [1], kurā jaunākie grozījumi izdarīti ar Komisijas Regulu (EK) Nr. 2535/2000 [2], un jo īpaši tās 6., 7. un 8. pantu, tā kā: (1) Saskaņā ar Regulu (EEK) Nr. 2377/90 pakāpeniski jānosaka visu to farmakoloģiski aktīvo vielu atlieku maksimāli pieļaujamie daudzumi, ko izmanto Kopienā veterinārajās zālēs, kuras paredzēts lietot produktīvajiem dzīvniekiem. (2) Atlieku maksimāli pieļaujamie daudzumi būtu jānosaka tikai pēc tam, kad Veterināro zāļu komiteja ir pārbaudījusi visu būtisko informāciju, kas attiecas uz attiecīgās vielas atlieku nekaitīgumu patērētājiem, kuri lieto dzīvnieku izcelsmes pārtikas produktus, un atlieku ietekmi uz pārtikas produktu rūpniecisko pārstrādi. (3) Nosakot veterināro zāļu atlieku maksimāli pieļaujamos daudzumus dzīvnieku izcelsmes pārtikas produktos, jāprecizē dzīvnieku sugas, kurās atliekas ir pieļaujamas, vielas daudzumi, kas pieļaujami katrā no attiecīgajiem gaļas audiem, kuri iegūti no dzīvnieka, kam lietotas zāles, (izmeklējamie substrāti), un to atlieku pamatīpašības, kuras ir būtiskas atlieku uzraudzībai, (marķieratliekas). (4) Lai kontrolētu atliekas, kā paredzēts attiecīgajos Kopienas tiesību aktos, atlieku maksimāli pieļaujamie daudzumi parasti jānosaka izmeklējamiem aknu vai nieru substrātiem; tomēr starptautiskajā tirdzniecībā, pārvadājot liemeņus, no tiem bieži vien izņem aknas un nieres, tāpēc atlieku maksimāli pieļaujamie daudzumi vienmēr jānosaka arī muskuļu vai tauku audiem. (5) To veterināro zāļu atlieku maksimāli pieļaujamie daudzumi, ko paredzēts lietot dējējputniem, dzīvniekiem laktācijas periodā vai medus bitēm, jānosaka arī olām, pienam vai medum. (6) Difloksacīns, fluniksīns, halofuginons un toltrazurils jāiekļauj Regulas (EEK) Nr. 2377/90 I pielikumā. (7) Kalcija glicerofosfāts jāiekļauj Regulas (EEK) Nr. 2377/90 II pielikumā. (8) Jāatvēl pietiekams laikposms pirms šīs regulas stāšanās spēkā, lai dalībvalstis, ņemot vērā šīs regulas noteikumus, varētu izdarīt visus pielāgojumus, kas vajadzīgi saistībā ar attiecīgo veterināro zāļu tirdzniecības atļaujām, kuras piešķirtas saskaņā ar Padomes Direktīvu 81/851/EEK [3], kurā jaunākie grozījumi izdarīti ar Komisijas Direktīvu 2000/37/EK [4]. (9) Šajā regulā paredzētie pasākumi ir saskaņā ar Pastāvīgās veterināro zāļu komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2377/90 I un II pielikumu ar šo groza, kā noteikts šīs regulas pielikumā. 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. To piemēro no sešdesmitās dienas pēc publicēšanas. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 29. decembrī Komisijas vārdā — Komisijas loceklis Erkki Liikanen [1] OV L 224, 18.8.1990., 1. lpp. [2] OV L 291, 18.11.2000., 9. lpp. [3] OV L 317, 6.11.1981., 1. lpp. [4] OV L 139, 10.6.2000., 25. lpp. -------------------------------------------------- PIELIKUMS A. Šādi groza Regulas (EEK) Nr. 2377/90 I pielikumu. 1. Pretinfekcijas līdzekļi 1.2. Antibiotikas 1.2.3. Hinoloni "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Difloksacīns | Difloksacīns | Govis | 400 μg/kg | Muskuļi | Nelietot dzīvniekiem, no kuriem iegūst pienu, ko lieto pārtikā | 100 μg/kg | Tauki | 1400 μg/kg | Aknas | 800 μg/kg | Nieres | Cūkas | 400 μg/kg | Muskuļi | 100 μg/kg | Āda un tauki | 800 μg/kg | Aknas | 800 μg/kg | Nieres" | 2. Pretparazītu līdzekļi 2.4. Līdzekļi pret vienšūņiem 2.4.1. Triazinetriona atvasinājumi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Toltrazurils | Toltrazurilsulfons | Cūkas | 100 μg/kg | Muskuļi | | 150 μg/kg | Āda un tauki | | 500 μg/kg | Aknas | | 250 μg/kg | Nieres" | | 2.4.2. Hinazolona atvasinājumi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Halofuginons | Halofuginons | Govis | 10 μg/kg | Muskuļi | Nelietot dzīvniekiem, no kuriem iegūst pienu, ko lieto pārtikā | 25 μg/kg | Tauki | 30 μg/kg | Aknas | 30 μg/kg | Nieres" | 4. Pretiekaisuma līdzekļi 4.1. Nesteroīdie pretiekaisuma līdzekļi 4.1.2. Fenamātu grupas atvasinājumi "Farmakoloģiski aktīvā(-ās) viela(-as) | Marķieratliekas | Dzīvnieku suga | Atlieku maksimāli pieļaujamie daudzumi | Izmeklējamie substrāti | Citi noteikumi | Fluniksīns | Fluniksīns | Zirgi | 10 μg/kg | Muskuļi | | 20 μg/kg | Tauki | | 100 μg/kg | Aknas | | 200 μg/kg | Nieres" | | B. Šādi groza Regulas (EEK) Nr. 2377/90 II pielikumu. 1. Neorganiskās ķīmiskās vielas "Farmakoloģiski aktīvā(-ās) viela(-as) | Dzīvnieku suga | Citi noteikumi | Kalcija glicerofosfāts | Visas produktīvās sugas" | | --------------------------------------------------